**Vili Anton Nikonpoika Alitalo** (s. 3. tammikuuta 2003 Hämeenlinna) on suomalainen jääkiekkoilija, joka edustaa SM-liigajoukkue Hämeenlinnan Pallokerhoa. Hän on pelipaikaltaan keskushyökkääjä, mutta Alitalo osaa pelata myös laidassa.

Ura
---

Alitalo on Hämeenlinnan Pallokerhon kasvatti. Kaudella 2018–2019 hän toimi seuran C-nuorten kapteenina. Alitalo oli C-nuorten SM-sarjassa joukkueensa paras syöttäjä ja hän jakoi sisäisen pistepörssin voiton Juho Lukkarin kanssa tehoilla 6+15=21. Kaudella 2020–2021 Alitalo toimi HPK:n U18-joukkueen varakapteenina. Hän oli joukkueen paras pistemies ja maalintekijä tehoilla 12+8=20.

Kaudeksi 2023–2024 Alitalo nimettiin HPK:n U20-joukkueen kapteeniksi. Hän voitti joukkueen sisäisen piste- ja syöttöpörssin tehoilla 22+34=56, joilla Alitalo sijoittui U20 SM-sarjan pistepörssissä yhdeksänneksi. 3. helmikuuta 2024 hän teki HPK:n kanssa kevääseen 2025 asti ulottuvan ja yhden optiovuoden sisältävän SM-liigasopimuksen. Alitalo teki liigadebyyttinsä samana päivänä ottelussa Tapparaa vastaan. Hänet merkittiin HPK:n nelosketjun vasempaan laitaan Juho Järvelän ja Samuli Aaltosen viereen. Alitalo sai ottelussa jääaikaa 9.29 minuuttia. Liigauransa avausmaalin hän teki kymmenennessä ottelussaan 1. maaliskuuta 2024 vieraissa Vaasan Sportia vastaan. Alitalo pelasi SM-liigassa loppukauden aikana kaikkiaan 15 runkosarjaottelua tehopistein 1+3=4.

Muuta
-----

Alitalo harrasti lapsena myös Hämeenlinnan Teatterissa sekä omien sanojensa mukaan myös kesäteatterissa ja myös Miniteatterissa. Hän esiintyi 11-vuotiaana myös Miika Nousiaisen samannimiseen romaaniin perustuvassa *Vadelmavenepakolainen*-elokuvassa vuonna 2014, jossa Alitalo näytteli Sakaria. Hänen äitinsä on näyttelijä Henna-Maija Alitalo.

Alitalo valmistui ylioppilaaksi Hämeenlinnan lyseon lukiosta keväällä 2023.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2020–2021 | HPK | U20-SM | 1 | 0 | 0 | 0 | 0 | – | – | – | – | – |
| 2021–2022 | HPK | U20-SM | 42 | 8 | 7 | 15 | 12 | – | – | – | – | – |
| 2022–2023 | HPK **(A)** | U20-SM | 34 | 11 | 15 | 26 | 12 | – | – | – | – | – |
| 2023–2024 | HPK **(C)** | U20-SM | 37 | 22 | 34 | 56 | 22 | 3 | 1 | 2 | 3 | 0 |
|  | HPK | SM-liiga | 15 | 1 | 3 | 4 | 2 | – | – | – | – | – |
| 1 kausi | yhteensä | SM-liiga | 15 | 1 | 3 | 4 | 2 | – | – | – | – | – |

Lähteet
-------

* Vili Alitalo The Internet Hockey Databasessa (englanniksi)
* Vili Alitalo Eurohockey-sivustolla (englanniksi)
* Vili Alitalo *Elite Prospects*. Everysport Media Group AB.  (englanniksi)

### Viitteet

1. 1 2  Lehtonen, Anton: Tässä ovat kevään 2023 ylioppilaat *is.fi*.  23.5.2023. Sanoma Media Finland Oy. Viitattu 4.2.2024.
2. 1 2 3  Vili Alitalo *Elite Prospects*. Everysport Media Group AB.  (englanniksi)
3. ↑  Elite Prospects - HPK U16 *eliteprospects.com*. Everysport Media Group AB. Viitattu 4.2.2024. (englanniksi)
4. ↑  Elite Prospects - HPK U18 *eliteprospects.com*. Everysport Media Group AB. Viitattu 4.2.2024. (englanniksi)
5. ↑  Elite Prospects - U20 SM-sarja Stats 2023-2024 (Tilastossa kahdeksanneksi sijoittuneen Joona Kumpulan joukkue Pelicans ei pelannut ylemmässä jatkosarjassa.) *eliteprospects.com*. Everysport Media Group AB. Viitattu 17.3.2024. (englanniksi)
6. ↑  Vili Alitalolle Liiga-sopimus *hpk.fi*.  3.2.2024. HPK Liiga Oy. Viitattu 4.2.2024.
7. ↑  HPK - Tappara, 3.2.2024 *liiga.fi*.  3.2.2024. Jääkiekon SM-liiga Oy. Viitattu 4.2.2024.
8. ↑  HPK - Tappara, 3.2.2024 *liiga.fi*.  3.2.2024. Jääkiekon SM-liiga Oy. Viitattu 4.2.2024.
9. ↑  Sport - HPK, 1.3.2024 *liiga.fi*.  1.3.2024. Jääkiekon SM-liiga Oy. Viitattu 3.3.2024.
10. ↑  Sarjanto, Ari Pekka: Vili Alitalo mukana Vadelmavenepakolaisessa *hameenlinnankaupunkiuutiset.fi*.  10.10.2014. Hämeen Media Oy. Viitattu 4.2.2024.
11. ↑  Turtola, Kati: Viidesluokkalainen Vili Vadelmavenepakolainen-leffaroolistaan: "Jännitti aika paljon" *yle.fi*.  13.10.2014. Yleisradio Oy. Viitattu 4.2.2024.
12. ↑  Hämeenlinnan lyseon lukion kevään ylioppilaat *kktavastia.fi*.  16.5.2023. Koulutuskuntayhtymä Tavastia. Viitattu 4.2.2024.

HPK – SM-liiga
1 Ki. Saarinen |
6 Pulli |
8 Alitalo |
10 Vesterinen |
12 Päivärinta |
14 Ahonen |
15 Virolainen |
17 Hietanen (**C**) |
18 Savolainen |
19 Rautiainen |
25 Huttunen |
29 Ruokonen |
30 Rajaniemi |
31 Markkanen |
35 Ka. Saarinen |
37 Ikonen |
38 Karjalainen |
40 Nurmi |
44 Reini |
46 Wallenius |
50 Skinnari |
53 Janatuinen |
54 Pärssinen |
65 Loimaranta |
71 Järvelä |
72 Andžans |
74 Nikkilä (**A**) |
80 Lundell |
81 Aaltonen |
82 Tuulola |
89 Ketola |
92 Toivonen |
95 Toivola (**A**) |
-- Juvonen |
-- Lukkari  

Valmentajat Lehtonen – Sirento-Manninen – Virta – Virtanen – Sarvela – Jokinen